السلام عليكم ورحمة الله وبركاته الحمد لله رب العالمين له الحمد الحسن الجميل. واشهد ان لا اله الا الله وحده لا شريك له واشهد ان محمدا عبده ورسوله وبعد فاسأل الله سبحانه وتعالى ان يرحم والد الدكتور محمود وان يجعل قبره روضة من رياض الجنة
ونسأل الله سبحانه وتعالى ان كان محسنا فيزيد في احسانه وان كان مسيئا فيتجاوز عن سيئاته مدارا خيرا من داره واهلا خيرا من اهله. ويفسح له في قبره مد البصر. ويعفو عن زلله
اسأل الله ان يرحمنا واياه تكلمنا رحلة الحياة الطيبة. اسأل الله ان يطيب ارواحنا وقلوبنا. وقلنا ان من الامور مهم جدا ان الانسان يستبصر بنفسه. وانها تتقلب بين منازل. فيوم تكون
واحيانا تكون النفس مطمئنة وهذه النفس المطمئنة التي اطمأنت لذكر الله واطمأنت بالقرب من مولاها حتى يقال لها عند خروج روحها ايتها النفس المطمئنة ارجعي الى ربك راضية مرضية فادخلي في عبادي وادخلي جنتي
الكائن الصفة الاولى للنفس. والثانية وهي النفس اللوامة. النفس اللوامة اللي هي سيرة اللوم لصاحبها. وقيل هي التي تتقلب. وسمي القلب قلب لكثرة تقلبه. دايما يتقلب في الهموم والهمم. ثم النفس وهي النفس الامارة بالسوء. عافانا الله واياكم
الانسان عشان ينجح وينقل ويرتحل من النفس الامارة الى ان تكون نفس مطمئنة محتاج جسر هذا الجسر ذكره الله في سورة البلاء سورة العنكبوت. قال والذين جاهدوا فينا لنهدينهم سبلنا
ازا من اراد ان يجعل نفسه مطمئنة لابد ايه؟ من مجاهدة. لابد من مجاهدة. يعني ايه مجاهدة؟ انك تبزل الجهد في تغيير هذه النفس. فهذا الامر ضروري استيعابه وقلنا ان احنا يا جماعة الخير مشروع النفس المطمئنة وان روحي تكون مطمئنة وان انا اكون في حياة طيبة
ده مشروع وهدف ما ينفعش تخسره. ما ينفعش تخسره. اديكم شايفين كل يوم واحد مننا بيتخطب وقل اما تفتكر ان الموت بعيد عنك تلاقي واحد من جمبك اتاخد له عشان تجي لك رسالة تخطيطك
وخدت اللي جنبك. بكرة هتخطى اللي جنبك وهتتخطف. فلازم كل واحد مننا يرجع تاني ويسأل نفسه سؤال انا فعلا جاهز لا لانك انت مرة واحدة النور بيقطع. شف بقى بتكون لك اهتمامات ولك هموم ولك هموم
وبتاع ومرة واحدة خلاص قعد فيه ولد ولا عاد فيه اب ولا عاد فيه بنت ولا عاد فيه فلوس ولا فيه عقارات. كل ده راح فين ساح تبخر. والمشكلة بقى مش ان هو بيتبخر وبس. لأ ده انت بتلاقي نفسك حياة جديدة انت
مقبل عليها وكل واحد على حسب ما قدم. ابدأ بقى تتفتح ملفات علمت نفس ما احضرت. ايه اللي انت جيت به الى هذه الحفرة فانت اخرك حفرة مهما طولت في الحياة عشت ستين عشت سبعين عشت كزا
في النهاية في حفرة حفرة ديت تلاتة متر في شبر في شبرين في آآ حاجة بسيطة كده ايه سلاسة ايه ازرع وتنزل فيها وانتهى كل حاجة. والنبي صلى الله عليه وسلم بيقول بيمشي معك في الجنازة مين؟ تلاتة. اهلك؟ ماشيين معك
ويعيط ويا زوجي وزوجتي وابني وابويا وحبيبي وحبيبتي. في الاخر ده هي بيمشي معك. فاهلك ماشيين في جنازة ومين تاني ماشي في الجنازة؟ ما لك اثر المال بتاعك؟ اثر المال بتاعك. ليه؟ لانك انت آآ الناس جاية بالعربيات والناس جاية
مش عارف ايه والعلاقات كل دول جايين. وايه كمان عملك ايه اللي بيحصل؟ بيرجع تاني. الاهل بيرجعوا. ما فيش اهل بيدانوهم عند المقبرة. اخرها ايه يعني؟ ساعة اتنين. وفي الاخر
هيسيبوه هي دي سنة الحياة. تركنا رسول الله بعد ما دفناه. فغير النبي سيفعل معه هذا فيتركه الاهل ويرجع المال. والاهل يبدأوا يتكلموا في المال ثم يبقى العمل يبقى العمل. ويا ريت اللي رجعوا مشغولين بك. لأ ده ممكن يكونوا ايه؟ مشغولين بانفسهم. كم واحد النهاردة اول ما ولدوا
بيدفن ولا والدته ولا زوجته بيبدأ يفكر الست الطيبة ديت اللي خدمتنا وضيعت خمسين ستين انسانة من حياتها شد رعانا نعمل لها ايه ؟ ده يقول آآ آآ نقرأ قرآن وده يقول نتصدق مش عارف بايه
وده بتلاقي في الاخر حاجات هشة. ما فيش حد كده يطلع كده يقول انا هبني مسجد. اشوف المسجد اللي احنا فيه ده. شف بقى له كم سنة؟ اسأل الله ان يتقبل
ممن اوقفه شف الاثار الممتدة. ممكن يكون عمله كان فيها النات ما كانش يعني احسن حاجة. بس شف الا ازان كل صلاة كل ما تسمع اية تسمع صلاة على النبي تصلي عليه. كل ما تمشي من الشارع وتسمع الازان وتسمع كزا
مين واخد الاجر؟ صاحب الايه؟ الصدقة. الصدقة الجارية دي. يعني ايه جارية؟ يجري العمل. ما بيقفش. انت بتخش تأبرك والبنك بيشتغل ما بيقفش. انك تاجرت مع الله سبحانه وتعالى. فييجي الانسان النهارده اول ما يدخل قبره لو ما لوش صدقات
الجارية دي المفترض ولاده لو بارين به. اول حاجة يروحوا كده قاعدين كده مع انفسهم كده بسم الله. احنا هنطلع عشرة في المية من ورس ابويا كده على جنب. ليه؟ صدقة. حقه الراجل ده. سواء هو كان ما خدش باله. نسي
كان طمعان ان اولاده هيعملوا حاجة زي كده. فبرا بابيك وبرا بزوجتك برا بولادك. اعمل كده. انا في يوم من الايام كان في مجلس مع بعض الناس ترك ما يقرب من ستين مليون لاولاده
ترك ما يقرب من ستين مليون لاولاده. وكان موصي آآ عفوا ستين مليون ده نصيب الولد وهم كانوا تلت اولاد وبنتين. فكل بنت تلاتين والاولاد ايه؟ ستين. وكان كاتب وصية
ان في جمعية هو كان في جمعية خيرية مهتم بها كده رايح جاي عليها وكده. قال ان الجمعية دي بتاخد تلاتين قبل القسمة والباقي يتقسم. الباقي بقى هيبقى ايه الولد هياخد ستين والبنت هتاخد تلاتين
صاحبنا اللي كان وسط الشباب دول بيقول ايه ؟ بيقول والله ما في واحد وافق الا بنت واحدة الاربعة يا ابني انت يا ابني ده المبلغ بسيط. يا ابني ما انت واخد ستين. ده انت كل القصة منك هناخد حوالي خمسة. لأ
هو لو كان عاوز يعمل حاجة كان عمل اكيد الورقة دي لأ انتم مش فاهمين اكيد كان كاتبها في القديم واتعمق وده انهم يعملوا كده. ما فيش حد هيسأل الا يعني اما يكونوا بقى بيحبوك اوي اوي اوي وعندهم نبل. وانت ما تضمنش كده. انت ما تضمنش نفسك. عشان تضمن غيرك
فمشروع النفس المطمئنة ده ما فيهوش طرف. هتخش قبرك وانت نفسك امارة بالسوء. ولسه واقع توقع في مشاكل لسه ما فيش صلاة؟ ده سميت الصلاة صلاة ليه؟ لانها الصلة اللي بينك وبين ربنا. اما تدخل قبرك وانت قاطع
الصلة تقول له انا الصلة دي اهي انا قاطعها. طب ليه وما ما تقولش ما فلان ما شاء الله ما كانش بيصلي وبعدين الحمد لله في اخر شهر ربنا رزقه وتاب. يا سيدي ده من توفيق الله عليه. انت ضامن ان ده يحصل لك
انت ضامن ان ده يحصل لك؟ مش ضامن فتراجع بقى نفسك راجع نفسك في الصلاة. تراجع نفسك في علاقتك بالله سبحانه وتعالى في القرآن علاقتك في الخلوات. اخبارك ايه في الخلوات؟ هل كلما خلوت بمحارم الله انتهكتها
طب انا لو فعلا كنت مدمرها وحياتي كلها امارة بالسوء. في امل؟ اه طبعا في امل الراجل قتل تسعة وتسعين نفس قتل تسعة وتسعين نفس وراح جواه في ضوء هو بيحب الخير. اه عمل مشكلة ومشكلة ايه؟ هو القتل ده مشكلة بسيطة
ولا زنب كبير؟ زنب ضخ افقد هذا الانسان حياته. فتسعة وتسعين نسمة كان سبب في موتها. فيا جماعة هل لي من توبة؟ هو من هو محروق من جوة بيقول يا جماعة والله انا في خير. حتى ولو زرة بس انا عاوز ارجع. انا مش حابب الحياة الكئيبة دي
فهل لي من توبة؟ دلوني. يا جماعة حد يقول لي اروح لمين ؟ اقول له بس ، فيه شيخ قاعد بيعبد ربنا في الصومعة دي. رح له لدرجة صالح وفاضل وفيه يقول لك. فطبعا ده قاعد اومال يعبد
ربنا ويصلي وبتاع وعايش بقى في جو القدس والدنيا رايقة خالص يعني. فدخل عليه واحد بقى استشعر كده انت قاعد في في صلاة التراويح سكون الليل وتلاقي واحد جاي يقول لك يا عم الشيخ انا عاوزك في سؤال ايه يعني؟ يقول لك انا قاتل تسعة وتسعين واحد
يا ابني انت جاي تضيع علي السكينة والحياة اللي انا فيها ديت لي فبيقول له هل لي من توبة؟ قال له توبتين. ده انا خايف ان السقف ده يقع علينا انا وانت
فالشيخ ده عمل ايه؟ طفى الامل اللي جوة القلب ده. ما هو ده جاي عنده ايه؟ يا دوب شمعة احتمال تنور بيقول له هو انا احتمال ارجع؟ رح نافخ في الشمعة. فكده ايه؟ بيدبحهم
فعمل فيه ايه ؟ رايح له بسنجة. رايح يسأل ومعه مطوته. فقتل الراهب. ليه قتله؟ لانه يا جماعة قطع النور في وشه. فهو شاف الحياة بقت ايه؟ خلاص نار نار
والحاجة التانية كانه بيقول انا هرجع لربنا واللي هيقف في طريقي هزيله انا راجع له. واي واحد هيقول لي يا ابني انت ما لكش رجعة؟ يعني بيضفي الامل؟ لأ. هاقول له
الامل ده لازم يدنوا في قلبي. هاموت اي واحد هيحاول ييجي يطفي النور ده. رغم ان هو نور صغير. عارف مسلا واحد ماشي في في بداية الشهر العربي فما فيش قمر. والدنيا كحل ومعه موبايل ومعه لمبة
قد اللمبة اللي يعني نور قد النور اللي بيبقى في حزاء الطفل كده. هينور له ايه ده؟ بس هو طمعان ان النور هيزيد وعنده بسبب حب القلب ده لربنا بيقول ان شاء الله النور هيزيد. فاي حد بقى هييجي
اطفي النور ده هيعمل فيه ايه ؟ لأ ما تكحلهاش. ده انا حياتي في البصيص ده. فاتى للراهب رايح برضه ويمشي في الشوارع يقول لهم يا جماعة في واحد انا قتلت ميت نفس اخر نفس نفس الشيخ. اللي بيصلي بكم واللي ملعلعه. ده انا جبته. هل لي من
توه انت استشعر لو انت في الحي ده هتقول له ايه؟ الله يسهل لك. صح اه او هتقول له اه طبعا ما هو لازم لك توبة طبعا. ده كلنا احنا هنتحاسب عليه. انت هتخش الجنة واحنا اللي هنتحاسب على اللي انت عملته
طب في واحد الناس فطنت ان الراجل ده مش محتاج شيخ. محتاج واحد ايه فاهم دينه. محتاج واحد يعرف الله اه فان كذبوك فقل ربكم زوه رحمة واسعة شف الاية بتقول للنبي صلى الله عليه وسلم لو كزبوك يا محمد فاطمعهم في الرحمة تبهتهم من باب الرحمة. كتب ربكم على
الرحمة. الله اكبر فالشيخ قال له ايه العالم ده بقى قال له ايه ومن يغلق باب التوبة عليك. ان هو ده بابها. هو ده باب فيه البشر لان احيانا في بعض الناس بيتعامل ان باب التوبة ده بتاعه يقول له اقسم بالله ربنا هيغفر لك. يا عم هو ده الباب بتاعك
الاتنين اللي كانوا مع بعض كانوا بيعبدوا ربنا وقيل ان هم كانوا اخوات. وواحد كل شوية يقول لاخوه يا ابني فق بقى. يا ابني سبك من القرف اللي انت بتعمله ده. يا ابني يا ابني فرح الدنيا
قال له اليك عني ما لكش دعوة. فالتاني قال له بتقول لي كده ؟ والله لا يغفر الله لك تقول لي تقول لاخوك الشيخ الصالح حفظ كتاب الله تقول له والله ربنا ما هيغفر لك. فقال الله من الذي يتألى علي
مين اللي بيحلف علي ده لا يسأل عما يفعل. فقال قد غفرت له واحبطت عملك. انت شايف نفسك اوي يعني؟ هو الباب ده مش كده يا جماعة انت بتكره المعاصي وبتكره العاصي لما يعمل معصية بس في الاخر انت بتحب جدا الخير له وتتمنى جدا
الخير له ودي نفسية الانبياء. دايما عندهم ايه؟ شفقة على الناس زي الام كده دايما عندها شفقة على ابنها خايفة عليه يا ابني يا ابني الامتحان يا ابني على اللي هتمرض يا ابني البس حاجة طيب عشان البرد صح
فالراجل قال له ايه ؟ من الذي يغلق باب التوبة عليك؟ مين يقفل باب التوبة؟ بس انت محتاج انك ايه تشوف صحبة صالحة لانك لازم تغير ارضك. لان واضح الفريق والناس اللي عندك والبيئة اللي انت وسطيها بيئة ايه؟ مش كويسة
ليه بيئة مش كويسة؟ العالم ده جابها مننا. شوفوا العالم العالم ده عمل ايه؟ فتح باب رحمة. وخلى الناس ايه؟ وخلاه يحسن الزن بالله في صحيح مسلم يقول النبي صلى الله عليه وسلم ان في اربعة هيخرجوا من النار. يوم القيامة يطلعوا كده من النار
فيه ويتسألوا. فبعت ما يسألوا يتردوا تاني على فين؟ على المكان اللي جم على النار. ففي واحد هيلتفت. يبص كده فقيل له لما التفت قال ما كان ظني به بعدما يخرجني منها ان يعيدني فيها
انا ما كنش انا انا حسيت ان في امل. فانا ايه متوضأ. قال ادخلوه الجنة بحسن ظني في يعني هو ده اللي جاء خلاص بقى. عشان كده الحجاج ده كان يعني مرعب
مرعب الحجاج حاجة صعبة خالص في اخر عمره واخر ايامه سمعوه بالليل بيقول ايه؟ اللهم اغفر لي فانهم يقولون انك لن تغفر لي اللهم خيب ظنهم في فبيسألوا الحسن البصري بيقولوا له الراجل قال كزا. قايل ان نجا فبها. ده مش هيعدي. لو في حاجة
هيفلت اللي هيفلته ايه؟ هؤلاء لا هؤلاء ما هو ده الحسن البصري ده يا جماعة من ضمن الناس اللي علموا ام سلمة فده واخد ايه من بيت النبوة وواخد العلم. ففاهم قال الراجل ده جايب درافها زي ما بنقول كده
بس ده لو فلت ايه اللي هيفلته اتكائه على حسن زنه بالله احيانا كده سبحان الله الانكسار العالي ده عشان كده من رحمة الله اذا اراد الله سبحانه وتعالى بعبد خير يضيق عليه
واحد كان ملخبط الدنيا وغلطان فيبتلى بمرض. مرض شديد يتعزر فيه. فينكسر. فيجي ازا جن عليه وما حدش شايفه تلاقي الدموع تنهمر قل له يا رب انا اتكسرت يا رب انا عبدك الذليل. سامحني يا رب. فالانكسار ده احب الى الله
سبحانه وتعالى. عشان كده كان ابن القيم يقول ان انين المزنبين البكاء بتاعهم احب اليه من سجع المسبحين اللي هو ايه؟ دوي النحل بتاعي سبحان الله الله اكبر والحمد لله يقول احيانا ان انين المزنب بكاؤه وانكساره احب اليه من ايه
من آآ سجع المسبحين فالعمق ده اما الانسان يستحضره يبقى فايق. ولزلك النبي صلى الله عليه وسلم قال لا يموتن احدكم الا وهو يحسن الظن بربه عشان كده كان السلف لما يجي واحد يموت منهم يقول لابنه ايه؟ يا بني حدسني باحاديس الرخص. قل لي الحاجات اللي فيها توبة وربنا يقبل
التوبة بتاع ليه؟ حتى اقبل عليه وانا محسن الظن بي به. انا عاوز اقبل وانا ايه؟ محسن الظن. ما تروحش لواحد كده وهو مريض وبتاع مش قلنا لك صلي يلا الله يعينك. انت بتعمل ايه؟ انت لماذا تضغط عليه
النبي صلى الله عليه وسلم ده بيقول لك اما تروح تزور واحد مريض. يقول النبي صلى الله عليه وسلم فنفسوا له في الاجل. يعني ايه؟ تقول له ما شاء الله. لا لا الله الله الله
وشك اتغير. ما شاء الله لا قوة الا بالله. انت شكلك انت اللي هتصلي بنا ايه؟ الصلاة اللي جاية دي. فده اسمه ايه؟ نفس وسع له في الاجل. ما تروحش الواحد ايه؟ آآ تقول له انت عندك ايه؟ اوه هو الدكتور قال لك كده؟ الله المستعان
ايه يا ابني في ايه؟ نعم خلاص خلاص قدر الله وما شاء فعل يا ابني ما له فيه وسط الله يرحمها عمتي كانت نفس الحالة الله يرحمها عمتك كان نفس الحالة اه وهو نفسه الدكتور قال لها انت وصلتي كزا الله وبتاع بس ما تقلقش يعني. انا جوز خالتي جا له المرض ده وعاش شهر. يعني بس هي عمتي
ماتت بسرعة فده بيعمل ايه؟ بيرعبه هذا ليس ايه؟ ليس من هدي النبي صلى الله عليه وسلم. الذي ما ارسله الله الا رحمة للعالمين. فمن رحمتك انك تنفس وسع اطمعوا الناس في الله سبحانه وتعالى. طمعوهم
وان الله سبحانه وتعالى يحب الكريم دايما. يحب ان يطمع الناس فيه الكريم يحب ان الناس تطمع يستشعر في واحد دلوقتي في القاعدين اغنى واحد فينا واكرم واحد. اغنى واكرم. تروح داخل عليه
تقول له ايه؟ انا طمعان في خمسة جنيه هو يبص للكلام ده ايه؟ انت يا ابني بتستهزأ بي هو كان طمعان انك ايه تبقى احلى من كده. صح؟ الخمسة جنيه دي هاخدها من اي حد. لكن انا
لا يطلب مني الا الحاجة العالية. ولزلك قال النبي اذا سألتم الله عندكم اطلبوا حاجة من ربنا تطلب ايه؟ فاسألوا الفردوس اعلى اعلى انا ده انا ما انا صعب اوي انا وحش. يا عم يعلى. فسلوا الله الفردوس الاعلى
الفضيل بن عياط ده كان شغال ايه كان قاطع طريق عارف يعني خطأ طريق يعني بيسبت الناس على الشارع وكان رايح طالعة هي الطلعة دي كان رايح يقابل بنت يرتكب معها الخطأ. والفاحشة
فهو وهو ماشي سمع واحد بالليل بيقرأ قرآن الم يأن للذين امنوا ان تخشع قلوبهم لذكر الله فانكسر الان يا رب ان يا رب وراح قاعد امال يبكي على حاله كده فسمع في همهمة ناس ايه في في الصحرا كده
يا جماعة ما حدش يعدي دلوقتي عشان ايه الخط اللي في الشارع. عشان الفضيل زمانه هيطلع دلوقتي فهو اتضايق كمان ان هو ايه بقى بيرعب الناس. فقال اللهم توبة. وبقى ايه؟ من تاني. النهاردة فضيل ابن عياط من سادات
الدنيا ومن ائمة الاسلام كان اذا صلى بالناس لا يستطيع ان يتمالك بكاؤه في الليل في القراءة ما فتح العالم ده للراجل ده التوبة قال له ايه؟ قال له غير ارضك. لان الشباب اللي وسطيكم في القرية ديت واضح
مش كويسين سابوك تقتل كل ده وما فيش حد يقول لك يا اخي اتق الله. يا عم خلي عندك شوية لأ يبقى واضح ان البيئة دي ايه بيئة مش حلوة
انت فيك خير بس البيئة اللي حواليك قاعدة تطفيه. انت فعلا فيك خير وكل ما تيجي تقوم تلاقي زميلك يقول لك ايه على فكرة في حتة في حتة كده ما شاء الله صنف نضيف اوي هبعته لك دلوقتي. يا ابني الله يهديك انا تبت ورمضان وبتاع. ده انا لسه
متسحر وناوي الصيام وبتاع الصحبة تجيبك السيئة. فقال له غير ارضك وروح الارض التانية فيها ناس كويسة تطيع ربنا تتغير. فارجع واقول ان النفس المطمئنة ده مشروع الضهر. لازم تصل له تصل ليه
زي الحديس ده والقصة اللي احنا حاكمناها دي بتقول لنا انك لازم تعيد حساباتك وتحاسب نفسك كما قال عمر حاسبوا انفسكم قبل ان تحاسبوا. وتحاسبها. واول حاجة تعملها ايه؟ التوبة. وادنى درجة
ذات التوبة الترك. واحنا الحمد لله في رمضان فيه خير كبير جدا. ايه هو الخير ده؟ الشياطين مصفدة والخير منتشر وصلاة التراويح ابدأ يا سيدي ابدأ واستعين بالله وربنا سبحانه وتعالى يعينا واياكم. فاسأل الله سبحانه وتعالى ان يسددنا واياكم لكل خير
واسأل الله سبحانه وتعالى ان يرحم والد الدكتور محمود ويعفو عنه ويجعل قبره روضة من رياض الجنة ويجعل اولاده نعم لابيهم. واسأل الله ان يوفقهم لما يعود عليه بالخير. واسأل الله ان يرزقني واياكم حسن الختام. اقول قولي هذا واستغفر الله لي ولكم